Mindre Meddelelser. 



Ny Litteratur. 



Fritz Heide: Herregaardsgartneren Christian ^Pedersen, 

 En Oversigt over hans Arbejder særligt paa det historisk-botaniske Om- 

 raade. M. P. Madsens Boghandel. Trykt i Sorø 1919. 65 S. 8°. 



I Aaret 1896 skrev Chr. Pedersen, Gartner paa Lerchenborg, en Ar- 

 tikel i Gartner-Tidende om Lerchenborg Have. Han var den Gang ingen 

 Novice som Skribent i vore Havebrugsskrifter, men Artiklen, der havde 

 til Titel : Et Minde om den franske Havekunst, bør dog særlig fremhæves, 

 fordi det var hans første gartnerisk-historiske Afhandling og blev Indled- 

 ning til denne Side af hans literære Virksomhed, som blev hans vigtigste 

 og den han arbejdede sig dybest ind i. Chr. Pedersen var i det hele en flittig 

 Skribent. I den her anmeldte Bog, hvor Fr. Heide har samlet Titlerne paa 

 alt, hvad han har kunnet faa fat i af Pedersens Artikler, saaledes at saavel 

 store som smaa Avisartikler og enhver nok saa lille Boganmeldelse eller 

 anden Artikel i Fagliteraturen er medtaget, naas Tallet 258. Heide har sine 

 Steder citeret større Stykker af de vigtigste Afhandlinger, som foreligger 

 fra Pedersens Haand og endvidere nogle Steder gjort ganske interessante 

 Tilføjelser. Her kan anføres, at Heide citerer et større Afsnit af en Arbejds- 

 dagbog fra en privat Have ført af Brygger Jens Andersen Møller i 1775 — 

 1780, hvilken giver et ejendommeligt Billede fra denne Tid; Originalen find- 

 des i Svenstrups Godsarkiv. Endvidere giver Heide en Del Oplysninger om 

 Gartnere paa Svenstrup. Af Pedersens vigtigste Arbejder paa det historiske 

 Omraade maa nævnes: »Bidrag til en Fremstilling af Danmarks Havebrug 

 i Middelalderen« og hans indgaaende Skildring af Rosenborg-Havens Hi- 

 storie. Af hans øvrige Arbejder — paa andre Omraader af Havebruget — 

 kan nævnes: »Kortfattet Anvisning til Plantning og Røgt af Frugttræer 

 og til forskellig Brug af Frugt«. Titelen er ganske den samme som paa et 

 anonymt Skrift, der alt var udkommet i 1863 og som oplevede 3 Oplag, 

 men Pedersens Piece er en ganske original Behandling af Spørgsmaalet 

 og ikke nogen Bearbejdelse af det foreliggende Arbejde. 



Heides Bog om Chr. Pedersen indledes med et Par Ord af hans Søn, 

 Handelsgartner J. Chr. Pedersen, som har ladet Bogen udgive. Efter 

 Forordet, hvori Heide gør Rede for Bogens Fremkomst, er givet en kort 

 Levnedsskildring af Chr. Pedersen. Axel Lange. 



